पठानकोट। अपनी मांगों को लेकर पिछले 14 दिन से हड़ताल कर रहे पंजाब रोडवेज-पनबस कांट्रेक्ट वर्कर यूनियन की सभी मांगें मान ली गई हैं। पूर्र्व परिवहन मंत्री मास्टर मोहन लाल ने उनके बीच आकर यह घोषणा की। इस अवसर पर यूनियन के सदस्यों की ओर से पूर्व परिवहन मंत्री मास्टर मोहन लाल का मुंह मीठा करवाया। इस अवसर पर यूनियन के प्रधान जतिंद्र सिंह ने बताया कि वह पिछले लंबे समय से अपनी मांगो को लेकर हड़ताल पर बैठे हुए थे, जिसके चलते आज राज्य सरकार की ओर से उनकी मांगों को मान लिया गया। इस अवसर पर यूनियन के सभी सदस्यों ने उनका साथ देने वाली जत्थेबंदियों का धन्यवाद किया। इस अवसर पर उनके साथ उपप्रधान राज कुमार, सचिव पूर्णचंद, सरुप सिंह, पंजाब सिंह, जगतार सिंह, अनिल कुमार, तीर्थ सिंह, अवतार सिंह, दर्शन सिंह, कुलबीर सिंह और रमनीक सिंह उपस्थित थे।